ddrg/super_eurlex huggingface dataset:
Komission asetus (ETY) N:o 1735/83, annettu 27 päivänä kesäkuuta 1983, asetuksen (ETY) N:o 1072/83 muuttamisesta tiettyjen juustojen tuontia koskevien yksityiskohtaisten sääntöjen täytäntöönpanon osalta



Virallinen lehti nro L 169 , 28/06/1983 s. 0024 - 0024

Suomenk. erityispainos Alue 3 Nide 16 s. 0135

Espanjank. erityispainos: Luku 03 Nide 28 s. 0084

Ruotsink. erityispainos Alue 3 Nide 16 s. 0135

Portugalink. erityispainos: Luku 03 Nide 28 s. 0084



KOMISSION ASETUS (ETY) N:o 1735/83, annettu 27 päivänä kesäkuuta 1983, asetuksen (ETY) N:o 1072/83 muuttamisesta tiettyjen juustojen tuontia koskevien yksityiskohtaisten sääntöjen täytäntöönpanon osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83() ja erityisesti sen 14 artiklan 7 kohdan, sekä katsoo, että asetuksen (ETY) N:o 1767/82 tiettyjen säännösten soveltamisen keskeyttämisestä tiettyjen juustojen tuontia koskevien yksityiskohtaisten sääntöjen täytäntöönpanon osalta annetun asetuksen (ETY) N:o 86/83 kumoamisesta 3 päivänä toukokuuta 1983 annetussa komission asetuksessa (ETY) N:o 1072/83() säädetään, että Norjan kanssa sovitun järjestelyn väliaikaisen täytäntöönpanon keskeyttämisen aikana Jarlsberg-juuston tuonnissa yhteisöön voidaan soveltaa komission asetuksessa (ETY) N:o 1767/82(), sellaisena kuin se on viimeksi muutettuna asetuksella (ETY) N:o 1264/83(), säädettyä erityismaksujen järjestelmää, asetuksen (ETY) N:o 1767/82 8 artiklassa säädetään, ettei valuutan tasausmaksua sovelleta luovutettaessa Jarlsberg-juustoa vapaaseen liikkeeseen; lisäksi olisi säädettävä, että edellä mainittuna jaksona toteutuneeseen tuontiin voidaan soveltaa tässä asetuksessa säädettyä järjestelmää, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1072/83 2 artiklan ensimmäinen alakohta seuraavasti: "Pyynnöstä 1 päivästä tammikuuta 1983 tämän asetuksen soveltamispäivään yhteisöön tuotuihin Jarlsberg-juustoihin voidaan soveltaa asetuksen (ETY) N:o 1767/82 liitteen I r alakohdassa tarkoitettua maksua, jolloin sovelletaan saman asetuksen 8 artiklaa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 16 päivästä toukokuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1983. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 163, 22.6.1983, s. 56 () EYVL N:o L 117, 4.5.1983, s. 5 () EYVL N:o L 196, 5.7.1982, s. 1 () EYVL N:o L 133, 21.5.1983, s. 54
KOMISSION ASETUS (ETY) N:o 1998/83, annettu 19 päivänä heinäkuuta 1983, muuntokurssien, jalostuskustannusten ja sivutuotteiden arvon vahvistamisesta riisin eri jalostusasteille annetun asetuksen N:o 467/67/ETY muuttamisesta



Virallinen lehti nro L 196 , 20/07/1983 s. 0016 - 0016

Suomenk. erityispainos Alue 3 Nide 16 s. 0150

Espanjank. erityispainos: Luku 03 Nide 28 s. 0124

Ruotsink. erityispainos Alue 3 Nide 16 s. 0150

Portugalink. erityispainos: Luku 03 Nide 28 s. 0124



KOMISSION ASETUS (ETY) N:o 1998/83, annettu 19 päivänä heinäkuuta 1983, muuntokurssien, jalostuskustannusten ja sivutuotteiden arvon vahvistamisesta riisin eri jalostusasteille annetun asetuksen N:o 467/67/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna asetuksella (ETY) N:o 1566/83(), ja erityisesti sen 19 artiklan, sekä katsoo, että komission asetuksen N:o 467/67/ETY(), sellaisena kuin se on viimeksi muutettuna asetuksella (ETY) N:o 1871/82(), 2 artiklan 1 ja 2 kohdassa vahvistetaan huomioon otettavat jalostuskustannukset tietyille jalostusasteille; hintojen kehityksen seurauksena näihin jalostusasteisiin liittyvät jalostuskustannukset ovat muuttuneet; nämä muutokset on syytä ottaa huomioon, edellä mainitun asetuksen 3 artiklan 2 ja 3 kohdassa vahvistetaan saatujen sivutuotteiden arvo jalostettaessa esikuorittu riisi kokonaan hiotuksi riisiksi sekä jalostettaessa osittain hiottu riisi kokonaan hiotuksi riisiksi; nämä arvot on syytä saada ajan tasalle kyseisten sivutuotteiden markkinahintojen kehityksen mukaan, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus N:o 467/67/ETY seuraavasti: 1. Korvataan 2 artiklan 1 ja 2 kohdassa määrä "40,57 ECUa" määrällä "43,73 ECUa". 2. Korvataan 3 artiklan 2 kohdan: - a alakohdassa määrä "40,18 ECUa" määrällä "41,00 ECUa", - b alakohdassa määrä "50,61 ECUa" määrällä "52,00 ECUa". 3. Korvataan 3 artiklan 3 kohdan: - a alakohdassa määrä "12,37 ECUa" määrällä "12,62 ECUa", - b alakohdassa määrä "13,68 ECUa" määrällä "14,05 ECUa". 2 artikla Tämä asetus tulee voimaan 1 päivänä syyskuuta 1983. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1983. Komission puolesta Poul DALSAGER Komission jäsen () EYVL N:o L 166, 25.6.1976, s. 1 () EYVL N:o L 163, 22.6.1983, s. 5 () EYVL N:o 204, 24.8.1967, s. 1 () EYVL N:o L 206, 14.7.1982, s. 15
Komission asetus (ETY) N:o 2897/83, annettu 18 päivänä lokakuuta 1983, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta kahdeksannentoista kerran



Virallinen lehti nro L 286 , 19/10/1983 s. 0013 - 0013

Espanjank. erityispainos: Luku 03 Nide 29 s. 0073

Portugalink. erityispainos: Luku 03 Nide 29 s. 0073

Suomenk. erityispainos Alue 3 Nide 16 s. 0253

Ruotsink. erityispainos Alue 3 Nide 16 s. 0253



KOMISSION ASETUS (ETY) N:o 2897/83, annettu 18 päivänä lokakuuta 1983, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta kahdeksannentoista kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 13 artiklan 3 kohdan ja 17 artiklan 4 kohdan, sekä katsoo, että komission asetuksessa (ETY) N:o 2730/81(), sellaisena kuin se on viimeksi muutettuna asetuksella (ETY) N:o 1857/83(), vahvistetaan luettelo niistä kolmansien tuojamaiden toimielimistä, jotka voivat avata maito- ja maitotuotealan tarjouskilpailun, komission käytössä olevat viimeisimmät kyseisten tuojamaiden noudattamia kauppatapoja koskevat tiedot ja kyseisten toimielinten virallinen luonne huomioon ottaen mainittu asetus olisi muutettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2730/81 liite seuraavasti: Täydennetään tarjouskilpailuja avaavien toimielinten luetteloa seuraavalla toimielimellä ja lisätään se tuojamaiden aakkosjärjestyksen mukaiseen paikkaan: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä lokakuuta 1983. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 163, 22.6.1983, s. 56 () EYVL N:o L 272, 26.9.1981, s. 25 () EYVL N:o L 184, 8.7.1983, s. 15
Neuvoston asetus (ETY) N:o 3521/83, annettu 12 päivänä joulukuuta 1983, asetuksen (ETY) N:o 985/68 muuttamisesta voin ja kerman luokittelun osalta



Virallinen lehti nro L 352 , 15/12/1983 s. 0004 - 0004

Suomenk. erityispainos Alue 3 Nide 17 s. 0022

Espanjank. erityispainos: Luku 03 Nide 29 s. 0151

Ruotsink. erityispainos Alue 3 Nide 17 s. 0022

Portugalink. erityispainos: Luku 03 Nide 29 s. 0151



NEUVOSTON ASETUS (ETY) N:o 3521/83, annettu 12 päivänä joulukuuta 1983, asetuksen (ETY) N:o 985/68 muuttamisesta voin ja kerman luokittelun osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 6 artiklan 6 kohdan, ottaa huomioon komission ehdotuksen, sekä katsoo, että voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetussa neuvoston asetuksessa (ETY) N:o 985/68(), sellaisena kuin se on viimeksi muutettuna vuoden 1979 liittymisasiakirjalla, säädetään, että interventioelinten ostaman voin on täytettävä tietyt vaatimukset; erään vaatimuksen mukaisesti voi on luokiteltava ensiluokkaiseksi siinä jäsenvaltiossa, jossa se on tuotettu; alankomaalaisen ensiluokkaisen voin nimitystä on muutettu; tästä syystä kyseessä olevan asetuksen 1 artiklaan on muutettava tämän voin nimitys, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 985/68 1 artiklan 3 kohdan b alakohdan kahdeksas luetelmakohta seuraavasti: "- luokkaan "Extra kwaliteit" kuuluvaa alankomaalaisen voin osalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1983. Neuvoston puolesta Puheenjohtaja C. SIMITIS () EYVL N:o L 148, 28.6.1968, s. 13 () EYVL N:o L 163, 22.6.1983, s. 56 () EYVL N:o L 169, 18.7.1968, s. 1
Komission asetus (ETY) N:o 95/83, annettu 17 päivänä tammikuuta 1983, asetuksen (ETY) N:o 3303/82 muuttamisesta tiettyjen rehuseoksiin sekoitettavien maitotuotteisiin sovellettavien kertoimien osalta



Virallinen lehti nro L 014 , 18/01/1983 s. 0005 - 0005

Suomenk. erityispainos Alue 3 Nide 15 s. 0230

Ruotsink. erityispainos Alue 3 Nide 15 s. 0230



KOMISSION ASETUS (ETY) N:o 95/83, annettu 17 päivänä tammikuuta 1983, asetuksen (ETY) N:o 3303/82 muuttamisesta tiettyjen rehuseoksiin sekoitettavien maitotuotteisiin sovellettavien kertoimien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen jäsenvaltioiden valuuttojen vaihteluvälien väliaikaisen laajentamisen vuoksi maatalousalalla toteutettavista tietyistä suhdannepoliittisista toimenpiteistä 12 päivänä toukokuuta 1971 annetun neuvoston asetuksen (ETY) N:o 974/71(), sellaisena kuin se on viimeksi muutettuna asetuksella (ETY) N:o 3439/82() ja erityisesti sen 6 artiklan, sekä katsoo, että asetuksessa (ETY) N:o 974/71 esitetyt valuuttojen tasausmaksut vahvistetaan komission asetuksessa (ETY) N:o 1235/82(), sellaisena kuin se on viimeksi muutettuna asetuksella (ETY) N:o 88/83(), komission asetuksessa (ETY) N:o 3303/82() korvattiin 20 päivään joulukuuta 1982 rasvatonta maitojauhetta tai rasvatonta maitojauhetta sisältävää rehua, joka on myyty komission asetusten (ETY) N:o 368/77() ja (ETY) N:o 443/77(), sellaisena kuin se on viimeksi muutettuna asetuksella (ETY) N:o 85/83() erityisedellytysten mukaisesti, koskevat kertoimet 3 päivänä marraskuuta 1982 tapahtuneen rasvattoman maitojauheen myyntihinnan merkittävän muutoksen vuoksi; tiettyjä ennen tätä päivää ostettuja rasvattoman maitojauheen määriä, jotka on sijoitettu kaukana sijaitseviin varastoihin ei ole voitu kuljettaa ennen 20 päivää joulukuuta 1982; näiden määrien osalta olisi säädettävä, että toimiin voidaan soveltaa vanhoja kertoimia tietyin edellytyksin, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3303/82 1 artiklaan kohta seuraavasti: "3. Kertoimia 0,30 ja 0,53 sovelletaan kuitenkin edelleen toimijan pyynnöstä tuotteiden määriin, joiden osalta esitetään todiste, että rasvaton maitojauhe on ostettu ennen 3 päivää marraskuuta 1982." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 20 päivään joulukuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä tammikuuta 1983. Komission puolesta Poul DALSAGER Komission jäsen () EYVL N:o L 106, 12.5.1971, s. 1 () EYVL N:o L 362, 23.12.1982, s. 4 () EYVL N:o L 142, 20.5.1982, s. 1 () EYVL N:o L 13, 15.1.1983, s. 11 () EYVL N:o L 350, 10.12.1982, s. 8 () EYVL N:o L 52, 24.2.1977, s. 19 () EYVL N:o L 58, 3.3.1977, s. 16 () EYVL N:o L 13, 15.1.1983, s. 7
KOMISSION ASETUS (ETY) N:o 411/84, annettu 17 päivänä helmikuuta 1984, tiettyjen lihotukseen tarkoitettujen nuorten sonnien erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 612/77 muuttamisesta toisen kerran



Virallinen lehti nro L 048 , 18/02/1984 s. 0012 - 0012

Suomenk. erityispainos Alue 3 Nide 17 s. 0073

Espanjank. erityispainos: Luku 03 Nide 29 s. 0294

Ruotsink. erityispainos Alue 3 Nide 17 s. 0073

Portugalink. erityispainos: Luku 03 Nide 29 s. 0294



KOMISSION ASETUS (ETY) N:o 411/84, annettu 17 päivänä helmikuuta 1984, tiettyjen lihotukseen tarkoitettujen nuorten sonnien erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 612/77 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 13 artiklan 4 kohdan b alakohdan, sekä katsoo, että komission asetuksessa (ETY) N:o 612/77(), sellaisena kuin se on muutettuna asetuksella (ETY) 1384/77(), vahvistetaan tiettyjen lihotukseen tarkoitettujen nuorten sonnien erityisen tuontijärjestelmän soveltamista koskevat yksityiskohtaiset säännöt; kyseisen asetuksen 1 artiklan 1 kohdan c alakohdassa säädetään ylimääräisestä summasta, joka tuojan on maksettava vakuuden lisäksi niistä tuotavista eläimistä, joista ei ole toimitettu 3 kohdassa tarkoitettua todistetta, jos asetuksen (ETY) N:o 805/68 13 artiklan 1 kohdassa tarkoitettu tuontimaksu jätetään osittain kantamatta, kyseinen ylimääräinen summa muodostuu niin korkeaksi, ettei se tunnu taloudellisesti perustellulta; tällöin olisi tarpeen muuttaa kyseisen lisämaksun laskentamenetelmää, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 612/77 1 artiklan 5 kohta seuraavasti: "5. Ylimääräinen summa on suuruudeltaan korkeimman nautojen tuonnista tuontipäivän ja 3 kohdassa tarkoitetun todisteen viimeisen mahdollisen toimittamispäivän välisenä aikana voimassa olevan tuontimaksun mukainen, josta on vähennetty: - vapauttamaton vakuus tapauksissa, joissa tuontimaksu on jätetty kantamatta, - vapauttamaton vakuus ja tosiasiallisesti kannettu tuontimaksu tapauksissa, joissa tuontimaksu on jätetty osittain kantamatta. Kyseinen maksu suoritetaan tuontimaksuna." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 1984. Komission puolesta Poul DALSAGER Komission jäsen () EYVL N:o L 148, 28.6.1968, s. 24 () EYVL N:o L 77, 25.3.1977, s. 18 () EYVL N:o L 157, 28.6.1977, s. 16
Komission asetus (ETY) N:o 1526/84, annettu 30 päivänä toukokuuta 1984, asetuksen (ETY) N:o 1247/84 oikaisemisesta eläinten ruokintaan tarkoitetulle rasvattomalle maidolle myönnettävän tuen määrän osalta



Virallinen lehti nro L 145 , 31/05/1984 s. 0070 - 0070

Espanjank. erityispainos: Luku 03 Nide 30 s. 0243

Portugalink. erityispainos: Luku 03 Nide 30 s. 0243

Suomenk. erityispainos Alue 3 Nide 17 s. 0144

Ruotsink. erityispainos Alue 3 Nide 17 s. 0144



KOMISSION ASETUS (ETY) N:o 1526/84, annettu 30 päivänä toukokuuta 1984, asetuksen (ETY) N:o 1247/84 oikaisemisesta eläinten ruokintaan tarkoitetulle rasvattomalle maidolle myönnettävän tuen määrän osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 856/84(), ja erityisesti sen 10 artiklan 3 kohdan, sekä katsoo, että eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä annettujen asetusten (ETY) N:o 1105/68 ja (ETY) N:o 2793/77 muuttamisesta 4 päivänä toukokuuta 1984 annetussa komission asetuksessa (ETY) N:o 1247/84() säädetään mahdollisuudesta myöntää tukea nestemäiseen muotoon uudelleen saatetulle rasvattomalle maitojauheelle, tuen määriä vahvistettaessa ei otettu huomioon muutoksia, joista oli päätetty rasvattomalle maitojauheelle annettavien tukien osalta markkinointivuoden 1984/1985 alussa; tämän vuoksi on tärkeää oikaista kyseiset määrät, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Oikaistaan asetus (ETY) N:o 1247/84 seuraavasti: 1) Korvataan 1 artiklan 3 kohdassa määrä 61 ECUa määrällä 69,50 ECUa. 2) Korvataan 2 artiklan 2 kohdassa määrät 9,10 ECUa ja 91 ECUa tässä järjestyksessä määrillä 10,60 ECUa ja 106 ECUa. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 8 päivästä toukokuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 1984. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 90, 1.4.1984, s. 10 () EYVL N:o L 120, 5.5.1984, s. 10
Komission asetus (ETY) N:o 1708/84, annettu 19 päivänä kesäkuuta 1984, sokerin seuraavaan markkinointivuoteen siirtämisen soveltamista koskevista yksityiskohtaisista säännöistä annetun asetuksen (ETY) N:o 65/82 muuttamisesta toisen kerran



Virallinen lehti nro L 162 , 20/06/1984 s. 0007 - 0007

Espanjank. erityispainos: Luku 03 Nide 31 s. 0052

Portugalink. erityispainos: Luku 03 Nide 31 s. 0052

Suomenk. erityispainos Alue 3 Nide 17 s. 0160

Ruotsink. erityispainos Alue 3 Nide 17 s. 0160



KOMISSION ASETUS (ETY) N:o 1708/84, annettu 19 päivänä kesäkuuta 1984, sokerin seuraavaan markkinointivuoteen siirtämisen soveltamista koskevista yksityiskohtaisista säännöistä annetun asetuksen (ETY) N:o 65/82 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 27 artiklan 3 kohdan, sekä katsoo, että asetuksen (ETY) N:o 1785/81 27 artiklassa säädetään, että seuraavaan markkinointivuoteen siirretyn sokerin varastointiajan alkaminen voi vaihdella kyseisen sokerin tuotantoajankohdan mukaan, komission asetuksen (ETY) N:o 65/82(), sellaisena kuin se on muutettuna asetuksella (ETY) N:o 948/82(), 2 artiklassa säädetään, että varastointiaika alkaa kyseisen yrityksen ilmoittamana päivänä; ilmoitettu päivä voi olla itse ilmoitusta aikaisempi niin, että kyseisellä yrityksellä on mahdollisuus antaa ilmoitukselleen taannehtiva luonne edellä mainitun 27 artiklan vastaisesti; on aiheellista säätää, että tästä lähtien varastointiajan alkamispäivä ei voi olla aikaisempi kuin itse ilmoituksen vastaanottopäivä, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 65/82 2 artiklan 1 kohdan neljäs alakohta seuraavasti: "Jos 1 alakohdassa tarkoitetut edellytykset on täytetty, asetuksen (ETY) N:o 1785/81 27 artiklan 2 kohdassa tarkoitettu siirretyn sokerin varastointiaika alkaa yrityksen kyseiselle jäsenvaltion toimivaltaiselle toimielimelle ilmoittamana päivänä. Tämä päivä ei kuitenkaan voi olla aikaisempi kuin päivä, jona mainittu toimielin vastaanottaa ilmoituksen. Jos hakemuksessa ilmoitettu päivä on vastaanottopäivää aikaisempi, varastointiaika alkaa ilmoituksen vastaanottopäivänä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 1984 Komission puolesta Poul DALSAGER Komission jäsen () EYVL N:o L 177, 1.7.1981, s. 4 () EYVL N:o L 74, 18.3.1982, s. 1 () EYVL N:o L 9, 14.1.1982, s. 14 () EYVL N:o L 113, 27.4.1982, s. 7
Komission asetus (ETY) N:o 3611/84, annettu 20 päivänä joulukuuta 1984, jäädytettyjä kalmareita koskevista mukautuskertoimista



Virallinen lehti nro L 333 , 21/12/1984 s. 0041 - 0042

Suomenk. erityispainos Alue 4 Nide 2 s. 0026

Espanjank. erityispainos: Luku 04 Nide 3 s. 0094

Ruotsink. erityispainos Alue 4 Nide 2 s. 0026

Portugalink. erityispainos: Luku 04 Nide 3 s. 0094



KOMISSION ASETUS (ETY) N:o 3611/84, annettu 20 päivänä joulukuuta 1984, jäädytettyjä kalmareita koskevista mukautuskertoimista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81() ja erityisesti sen 16 artiklan 3 kohdan ja 21 artiklan 6 kohdan, sekä katsoo, että vuosittain vahvistetaan ohjehinta asetuksen (ETY) N:o 3796/81 liitteessä II olevassa B 3, 4 ja 5 kohdassa oleville jäädytetyille kalmareille, markkinahinnat vaihtelevat huomattavasti lajien ja tuotteiden jalostusasteen mukaan; tämän vuoksi olisi vahvistettava mukautuskertoimet suhteessa eri lajisten ja jalostusmuodoltaan erilaisten kalmareiden ohjehintaan sellaisen tason määrittämiseksi, joka mahdollistaa mainitun asetuksen 16 artiklassa tarkoitettujen interventiotoimenpiteiden käynnistämisen, samoja kertoimia olisi voitava soveltaa mainitun asetuksen 21 artiklassa tarkoitettujen hintojen järjestelmään, ja kalastustuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Eri lajisten ja jalostusmuodoltaan erilaisia kalmareita koskevat mukautuskertoimet, joiden avulla määritetään asetuksen (ETY) N:o 3796/81 16 artiklassa tarkoitettujen interventiotoimenpiteiden käynnistämisen mahdollistava taso, vahvistetaan liitteen mukaisesti. 2. Kertoimia sovelletaan myös asetuksen (ETY) N:o 3796/81 21 artiklassa tarkoitettujen viitehintojen vahvistamiseen. 2 artikla Tämä asetus tulee voimaan 1 päivänä tammikuuta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1984. Komission puolesta Giorgios CONTOGEORGIS Komission jäsen () EYVL N:o L 379, 29.12.1981, s. 1 LIITE Eri lajisiin ja jalostusmuodoltaan erilaisiin jäädytettyihin kalmareihin sovellettavat mukautuskertoimet >TAULUKON PAIKKA> Huomautus: Tuotetta pidetään puhdistettuna, jos siitä on vähintään poistettu sisälmykset.